Die wêreld in foto's – 12 April 2018 | Maroela Media
Kataloniese pro-onafhanklikheid-betogers wys hul steun aan die voormalige Katalaanse minister, professor Clara Ponsati, wat moontlike uitlewering na Spanje in die gesig staar tydens die uitleweringsverhoor by 'n hof in Edinburgh. Professor Ponsati keer Donderdag terug hof toe vir die moontlike uitlewering op aanklagte van gewelddadige opstand en die wanaanwending van openbare fondse oor haar rol in Katalonië se omstrede onafhanklikheidsreferendum verlede jaar. (Foto: Jane Barlow, AP)
Thorbjoern Jagland, algemene sekretaris van die Europese Raad; Thorbjoern Jagland; en Soeren Pape Poulsen, Denemarke se Minister van Justisie, tydens die opening van 'n Europese Raad-konferensie oor die hervorming van die Europese menseregtestelsel in Kopenhagen, Denemarke. (Foto: Bax Lindhardt, AP)
Ferrari se Sebastian Vettel van Duitsland gesels met 'n Mercedes-spanlid, terwyl hy handtekeninge aan aanhangers uitdeel tydens 'n geleentheid by die Shanghai- Internasionale baan voor die Chinese Formule Een Grand Prix in Shanghai. (Foto: Andy Wong, AP)
'n Man neem 'n foto op sy selfoon van blomme op 'n plaat met name van konsentrasiekampe tydens die jaarlikse seremonie van die Joodse volksmoord-herinneringsdag by die Yad Vashem- gedenkteken in Jerusalem. (Foto: Ariel Schalit, AP)
Indiese polisie probeer Donderdag 'n studente-aktivis keer om 'n polisie-versperring oor te steek tydens 'n optog teen twee onlangse verkragtings in Nieu-Delhi, Indië. (Foto: Altaf Qadri, AP)
'Joodse volksmoordherinneringsdag'. Ek twyfel of ons nog aktief konsentrasiekampslagoffers van die ABO herdenk. Wat ek hier bedoel is dat die buitewêreld en veral Engeland stilswyend is aangaande dit. By ons gebeur dit ook net by sekere kampe en is nie landwyd. Omdat skole ook nie betrek (mag?) word sterf die herdenking uit. Ook is advertensies van sulke herdenkings maar karig in ons plaaslike media. Gewoonlik hoor of lees ons daarvan nadat dit plaasgevind het.